
Wuanquam de Taciti et universa oratione et in singulis rebus pro- 
pfietate haud exiguus est commentationum numerus, tamen etiam nunc 
ex ejus scriptorum diligentiore pertractatione magnum posse percipi 
fructum nuper docuit Woelfflinius, qui in Philologi voL XXV fasc. I 
et quibus vitiis laborent omnia et vetustiora et recentiora de ea re 
scripta disseruit, et quomodo sit rectius instituenda quaestio, exemplis 
e formatione et usu vocabulorum, e syntaxi, e stili qui proprie dicitur 
natura petitis ipse demonstravit. 

Ad duas potissimum res animum attendere oportet, primum ut 
quam accuratissime omnia colligas exempla, deinde ut discernas varia 
scripta et aetates neve excepto dialogo de oratoribus eundem fuisse in 
omnibus scriptis. Taciti stilum existimes. 

Non omnia, ut jam dixi, confecit Woelfflinius, ex enuntiatis sola 
comparativa, temporalia, causalia. Quare ego condicionalia, quae accu- 
ratioris cognitionis haud minus egent, tractanda mihi proposui. 

Dehoc sententiarum genere, in quo summa est Taciti varietas, 
ex iis quae ego cognovi scriptis copiosissima est Jungclauseni de Taciti 
stiU proprietate in usurpandis temporibus modis participiis quaestio 
syntactica (Kil. 1848); nihilominus in hac quoque vitiorum, quae in 
ceteris reprehendit Woelfflinius, alterum non ubique , alterum nusquam 
est vitatum. Quae cum ita sint, operae pretium me faqturum spero, 
si de hac re subtiliorem instituero quaestionem. 

Satis constat, tria esse in Hngua latina condicionalium enunciatorum 
genera: Quod enim continetur condicione cogitari potest aut tanquam 
sit, aut tanquam esse possit aut tanquam non sit. Secundo et tertio 
generi commutlis est conjunctivus in protasi positus, major tamen est 
primi et alterius simiUtudo, quippe inter quae non grammaticum sed 
tantum rhetoricum versetur discrimen. Quodsi est Taciti in formandis 
condicionaUbus enuntiatis proprietas perquirenda, conjunctim haec sunt 
pertractanda rationesque quas in usurpando utroque sequitur historicus 
perscrutandae. 

Qua in re quae sit ejus consuetudo facilius perspiciemus, si ea 
enuntiata quae generalem et ea quae singularem efficiunt sententiam, 
seorsum tractaverimus. Ac primum de generalis notionis condiciona- 
libus enuntiatis dicemus, in qua disputatione rursus sunt distinguenda 
praesens et praeteritum tempus. 

Praesentis in omnibus scriptis paene ubique conjunctivum posuit 
Tacitus: indicativum haec sola exhibent exempla: A 30 Raptores 
orbis ..... jam et mare scrutantur, si locuples hostis est avari, si 
pauper, ambitiosi G 20 Si liberi non sunt, proximus gradus in posses- 
sione fratres, patrui, avunculi; — quibuscam conferas: a. IV, 17 .... 
adulatione, quae moribus corruptis perinde anceps, si nuUa et ubi nimia 
est, — in quibus omnibus verbum substantiale praedicati vices obtinet. 
Ceteri omnes loci praebent praesentis conjunctivum: D 9, 12, 16, A 24, 
G 7, 10, 13, 14, 17, 40, 45 h. I, 16, 83 bis m, 86, IV, 64, V, 6 a. 
in, 54 bis XJ, 24 XJV, 14. quibus accedit ejusdem generis sententiola 
obliquae orationi interposita a. XIV. 20: si vetustiora repetas. 

Annotandum est in minoribus scriptis promiscue alteram et tertiam 
personam talibus in enuntiatis esse adhibitam, in majoribus plerumque 
alteram, rarius tertiam, cujus in annaHbus unum exstat exemplum: 
XIV, 14. 

Porro coUatis omnibus exemplis id fit perspicuum, raro nec nisi 
in ejus generis, quod in historiis et annalibus frequentius est, locis in 
apodosi usurpatum esse conjunctivum: D 16 a III, 54. 

Praeteriti conjunctivo nusquam in generalibus sententiis usus est 
Tacitus. Invenitur enim perfecti indicativus in his locis: G. 10, 11 bis, 
16, 39 (si forte) a. IV 33, 38 (in priore annaHum loco quidam, evenit' 
praesentis indicativum esse putant, quae opinio refelli mihi videtur iis, 
quae supra observavimus), fiiturum secundum in his: G 23 a III, 54. 
Animadverti, ubi tertia est persona, perfectum, ubi secunda, futurum 
exactum esse usurpatum. 

Causa faciUs est intellectu: Non pertinet generalis sententia ad 
certum aliquod tempus; perfecto id solum significatur, priorem esse 
protasin quam apodosin. Contra altera persona efficit, ut generalem 
formam exuat enunciatum; quo fit, ut adhiberi possit futurum tempus. 

Consilio unum omisi incertae scripturae exemplum: G 21, ubi 
prima manu scriptum erat: abeunti, si quid poposceris, concedere 
moris; a secunda manu poposceris est in poposcerit mutatum. Sane 
alterius personae est quaedam durities; sed quaero num possit tolerari: 
poposcerit, quod si pro perfecti conjunctivo est. habendum nihil est non 
modo in Germania sed in omnibus Taciti scriptis, quod cum hoc possit 

conferri, si pro futuro secundo, id valet quod modo disserui. Quare 
censeo restituendam esse primae manu3 scripturam, duram quidem, sed 
a Taciti orationis colore et vigore non plane alienam. 

Cum his locis non sunt ii confundendi, ubi plusquamperfecti indi- 
cativo significatur iterata actio; perpauci sunt prae eorum, in quilius 
conjunctivus est adhibitus, numero: h. II, 94 a. I, 44 VI, '27 (21) 
XV, 38. 

In condicionibus ad singulas res pertinentibus creberrimus est in- 
dicativi usus. Celerum in minoribus scriptis, maxime dialogo minus 
vitatur conjunctivus quam in majoribus, quod demonstrabunt exempla, 
bina dialogi et Agricolae, singula historiarum et annalium: D 10: 
nobis satis sit privatas et nostri saeculi controversias tueri, in quibus 
si quando necesse sit pro pericHtante amico potentiorum aures ofFen- 
dere, et probata sit fides et Hbertas excusata. D 12 vel si haec fabu- 
losa nimis et composita videantur, iUud certe mihi concedes cet. A 44 
quodsi habitum quoque ejus posteri noscere veUnt, decentior quam 
sublimior fiiit. A 46 admiratione te potius . . . . et, si natura suppe- 
ditet, imitando colamus. h I, 84 si ViteUio et sateUitibus ejus eUgendi 
facultas detur, quem nobis animum, quas mentes imprecentur, quid 
aUud quam seditionem et discordiam optabunt! a III, 54: sed si quis 
legem sanciat, poenas indicat, idem iUi civitatem verti . . . clamita- 
bunt. — In dialogi locis haud minus conveniebat indicativus; in Agri- 
colae capite 44. foii:asse per urbanitatem quandam conjunctivo usus 
est auctor, in cup. 46 consiUo, num ad imitandum Agricolam suppe- 
ditet natura in dubio reUquisso videtur. 

Condicio quae est in historiis I, 8i omnino ea est, ut per indicativum 
exprimi nequierit; denique in annaUum loco non forte id quod fieri 
nec vult nec sperat Tiberius, in conjunctivum transposuit. Nam si 
quis forte existimet, esse conjunctivi causam particulam si quis, hunc 
refeUunt et id quod imiilo infra sequitur: si quis poUicetur et haec 
D 33 h III, 2 a XIV, 56. 

Plura exempla adhibiti conjunctivi in ejusmodi scntentUs, quanquam 
omnia quam diUgentissime potui coUegi, non inveni. Indicativi varia 
tempora reperiuntur: in soUs annaUbus iniperfectum III, 71 bis, prae- 
terea praesens D 5 bis 9, 16, 18, 32, 33 A 46 h I, 16, I, 29, 30 II, 
77 lU, 2 IV, 58 a I, 43 III, 12, 50, 54 IV, 35, 37, 40 bis XII, 37 
bis XIV, 56 XVI, 22, 31; perfectum D 20, 29, 42 A 3 h IV, 58 a. 
m, 12 bis XV, 2, futunim exactum D 9, 16, 18, 25, 28, 32 h UI, 
20 IV, 48, 58 a II, 38 III, 54 XH, 37 XIV, 56 XVI, 22. — Duae 
res ex bis possunt disci: nuUum esse usurpati primi fiituri documentum; 

creberrinmm, esse ipsius praesentis indicativum, cujus facillime toleratur 
conjunctivus. 

Quodsi omnia quae de primo et secundo condicionalium enuntiato- 
rum genere animadvertimus, brevites complectimur, sequitur, noD tam 
ad variandam orationem quam ad distinguendam sententiarum naturam 
cum in omnibus tum in recentioribus scriptis conjunctivi et indicativi 
usum apud aequales plerumque 'promiscuam adhibuisse Tacitum. 

Neque tamen ad finem perduximus de secundi generis condi- 
cionibus quaestionem. Solent contendere grammatici primariorum tan- 
tum temporum conjunctivos usurpari de rebus quae evenire posse 
dicantur: in Taciti historiis et annalibus comphu'es inveni locos in 
quibus praeteriti conjunctivum in protasi, indicativum in apodosi posi- 
tum non possis aliter explicare quam eo quod incertum fuisse condi- 
cionis eventum significatur. 

In historiis, IV, G, refertur, Helvidio Prisco Marcellum delatorem 
accusante in partes diductum esse senatum: „nam si caderet MarceUus, 
agmen reorum sternebatur.** Quae quicunque attente legerit, intelliget, 
non eadem esse haec ac si ita esset scriptum: si cecidisset Marcellus, 
agmen reorum stratum esset, — sed describi rerum statum, qualis esse 
videbatur aequaUbus, maxime senatoribus. Quos si loquentes induxisset 
scriptor, haec fere eorum essent verba: si cadat Marcellus, agmen 
reorum sternitur, quae ad praeteritum tempus translata id ipsmn effi- 
ciunt quod legimus. Ceterum latinis verbis plane resi^ondent nostra: 
„Wenn MarceUus fiel, so wurde ein ganzer Haufe von Denuncianlen 
von Profession zu FaUe gebracht"; quibus utrum ceciderit necne pariter 
in incerto rehnquitur, nisi quod ex nostri sermonis more etiam in 
protasi est indicativus. Cum hoc loco plane conveniunt complures 
annaUum : UI, 13 quod (ambitiose avarociue habitam Hispaniam) neque 
convictum noxae reo, si recentia purgaret, iicque defensum absolutioni 
erat, si teneretur majoribus flagitiis XIII, 39 nec tamen proximo itinere 
ductae legiones quae si anmem Araxen qui moeiiia a^Uuit, ponte trans- 
grederentur, sub ictum dabantur, nec diftert hic: h I, 13 credo et rei 
pubUcae curam subisse frustra a Nerone translatae (i. e. quae fiHistra 
a Xerone transhita erat), si apud Othonem reUnqueretur. Eadem for- 
tasse est ratio enunciati ex conjunctione consecutiva suspensi: h III, 
63 tanta torpedo invaserat animum, ut si princi|)em eum fuissc ceteri 
non meminisseiit, ipsc obUviscerotur. In his oumibus locis ipse imper- 
fecti conjunctivus in protasi usuq^atus docet Tacitum non suum de 
rerum statu judicium tradere, sed ipsum statum qui tum erat j^rius- 
quam evenit aut non evenit condicio describere. Sed nescio an etiam 

unus loQUS, cujus in protasi est plusquamperfecti conjunctivus, huc per- 
tineat: hlV, 13 eadem Hordeonius Flaccus praesens monuerat, inclinato 
in Vespasianum animo et rei publicae cura, cui excidium adventabat, 
si redintegratum bellum et tot armorum milia Italiam inrupissent, ubi 
renmi statum non qualis Tacito fuisse videtui', qui non evenisse eam 
condicionem novit, sed qualis vel ipse vel ex Hordeonei Flacci sententia 
erat, describi nemo non videt. 

Sed haec hactenus: pergamus ad tertium genus, quod est earum 
condicionum, quae non evenire vel evenisse dicuntur. Cuj'us usitatissima 
forma ea est, ut conjunctivus sit et protaseos et apodoseos praedicatum. 
Est haec apud Tacitum nequaquam tam rara quam plerique putant. 
Invenitur enim in utraque sententiae parte conjunctivus imperfecti: 
D 1, 41, h II, 76, 77 a II, 35, 71 plusquamperfecti: D 41 A 16, 26, 
37 h I, 37 II, 14, 66 IH, 9, 23 III, 40, 71, 77, 80 IV, 34 V, 18 a 
I, 39 II, 39 ni, 53 (quodsi mecum ante viri strenui, aediles, consiKum 
habuissent, nescio an suasurus fuerim cet.) IV, 13 XH, 16, 37, 38, 
42, 54; in protasi imperfectum, in apodosi plusquamperfectum hi exhi- 
bent loci: D 4, 34, A 23 a XII, 37 XIII, 49, contra in protasi plus- 
quamperfectum, in apodosi imperfectum lii: D 10, A 2, 34 h II, 62. 
Videmus igitur in annaHbus pauciora esse quam in historiis exempla. 
Contra plura in illis obUquae orationis inveniuntur, e quibus primae 
speciei respondet unum: XV 24 secundae haec: II, 31, 73 IV, 18 XJV, 
29 XVI 24, in quibus omnibus praeter unum (XIV, 29) omissum est 
fdisse, quartae unum: XI, 16. Historiarum exempla non sunt in obKqua 
oratione, contra in enuntiato consecutivo: I, 26, in relativo IV, 7. 

Atque haec in universum, deinceps quaedam singillatim de talium 
sententiarum apud Tacitum formatione sunt dicenda. 

Satis constat saepe in condicionaUum emmtiatorum et protasi et 
apodosi Latinos de rebus praeteritis, tanquam oculis obversarentur, 
loquentes coUocasse imperfectum, ubi nobis usurpandum est plusquam- 
perfectum. Hujus moris apud Tacitum non amphus quam duo sunt 
exempla, utrumque in annaUbus et quidem in orationibus, aeterum in 
recta XH, 37 alterum in obUqua XI, 36. In ceteris omnibus ejusmodi 
enuntiatis a nostro more iUe non abscedit. 

Porro de essem et forem formarum usu quaedam sunt dicenda, 
Uceatque quae de hoc etiam in ceteris condicionaliimi sententiarum 
generibus possunt observari, hic colUgere. Qua in re a reUquis scriptis 
seceriiendus est dialogus de oratoribus, quippe in quo ubique sit forma 
esset, et per se posita c. 41 et conjuncta cum participiis c. 1 (pro- 
ferenda, repetendus) c. 10 et 41 (natus) c. 42 (exactus). Praeterea 



Digitized by 



Google 



8 

autem haec animadverti: In apodosi conjunctivum plusquamperfecti 
passivonim ubique cum forma forem composuit Tacitus: A 16, 26, 37 
h II, 14 m, 77 V, 18 a IV, 13 XII, 16 contra deponentium ubique 
cum essem: h I, 37 a XII, 37 eandemque formam simplicis verbi ad- 
hibuit a H, 71. 

In protasi forem et essem formarum usus non plane idem est in 
Agricola et historiis atqua in annalibus: In illis sicut inapodosi usur- 
pavit essem, ubi est copula A 2 h II, 76, forem semel conjunxit cum 
participio passivi h III, 80; in annaUbus formam essem bis habet semel 
cum deponentis, semel cum passivi participio conjunctam: IV, 30 XII, 
42; praeterea forem, et quidem per se positam 11, ^5, cum passivi 
participiis conjunctam in sex locis: 11, 39 III, 14, 16 IV, 71 XI, 10 
Xn, 38. 

Quibus collatis fit manifestum, id esse in earum formarum usu 
secutum Tacitum, ut vitato quotidiano sermone minus usitate scriberet: 
Quoniam in apodosi verbi substantiaUs forma foret solebat adhiberi, 
contra plusquamperfecti conjunctivus ex participio et essemconformari, ipse 
contrariam secutus est rationem. Et sicut multis in rebus ita in hac 
longius in annalibus provectus etiam in protasi formae essem loco, quae 
huic magis erat et accommodata et usitata, paene ubique adhibuit: 
forem. In solius deponentis plusquamperfecto uti ea forma non vide- 
tur ausus. 

Denique in singuUs scriptis ad introducendas condiciones varias 
usurpavit particulas: inAgricola ubique legimus: quod nisi (ni) 16, 26, 
37 in historiis semel est et ni III, 80, in annaUbus ubique ac ni: 
I, 39 IV, 13, XII, 16, 35; semel tantum: ni IV, 71 ubi de se loquitur 
scriptor. 

Deinceps est de iis sententiis disputandum, in quarum apodosi est 
adhibitus indicativus. Quarum rursus plura genera sunt distinjuenda, 
primum earum, in quibus ipsa apodoseos ejusque praedicati natura 
secundum Latinorum consuetudinem poscat indicativum. TaUa prae- 
dicata sunt: posse, debere, videri decere, justum esse, perfecta cum 
adverbiis paene, prope, participia futuri cum verbo substantiali conjuncta. 
Primum igitur in his construendis quas leges sequatur Tacitus, quaeramus. 

Verbi posse plerumque imperfecto usi sunt aurei saeculi scriptores: 
In eo, quod in minoribus scriptis ubique, aUquoties in historiis posuit 
perfectum, (D 17 A 31 h III, 9 IV, 34) suae aetatis morem videtur 
secutus Tacitus. A quo bis recessit in historus, semper in annaUbus, 
nimirum consUio (h III, 41, IV, 19 a XIV, 3, XV 10). — In obUquam 
orationem translati hujusmodi enunciati exemplum est h. II, 26. 

/ A(l verbi posse similitudinem etiam verbi pollere indicatjvum in" 

appdosi adhibituin referendum ceuslo. Legimus in historiis III, 55 
tot milia armatorum, lecta equis virisque, si dux alius foret, inferendo 
quoque bello satis poUebant, — qui locus est ei, quem supra memo- 
ravi: h III, 41 simillimus. 

Ceterum unus exstat locus, ubi etiam verbi posse conjunctivum 
non aspernatus est scriptor, h. III, 40; accedit verbi nequeo plusquam- 
perfecti conjunctivus, eodem modo usurpatus h. IV, 34. 

Praeterea annotandum est, quod in primi generis enuntiatis rarissi- 
mum esse vidimus, bis in protasi plusquamperfecti loco positum esse 
imperfectum. h UI, 41 a XIV, 3, cf. h III, 55. 

Verbi debere pariter constructi unum exstat exemplum, ubi ^us 
passivum fortiore vi adhibetur: h V, 2G; in obhqua oratioue legitur 
debuisse h IV, 85. 

Ex verbi decere et locutionis: justum est, similitudine tribus in 
, locis expHcandus est indicativus: h I, 15 Si te privatus lege curiata 
apud pontifices, ut moris est, adoptarem, et mihi egregimn erat Cn. 
Pompei et M. Crassi subolem in penates meos adsciscere et tibi in- 
signe, Sulpiciae ac Lutatiae decora nobihtati tuae adjecisse, h I, 16. 
Si iramensum imperii corpus stare ac Ubrari sine rectore posset, dignus 
eram, a quo res publica inciperet, ann. I, 42 nos, ut nondum eosdem 
ita ex illis ortos si Hispaniae Suriaeve miles aspernaretur, tamen 
mirum et indignum erat. 

Quod h V, 11 legimus: Ipsi Tito Roma et opes voluptatesque ante 
oculos, ac ni statim Hierosolyma conciderent, morari videbantur, — 
non tam ex verbi videri natura, quam ex eo, quod ex Titi sent^ntia 
sunt dicta, interpretanda existuno. 

Adverbium prope indicativi causa est uno in loco: h I, 64, quo- 
cum conferas similem h IV, 46. 

Consilio ad finem servavi disputationem de participio futuri activi 
cum verbo substantiali conjuncto, in cujus usu a priore consuetudine 
recessit Tacitjis, quippe qui verbo esse semper omisso participiivm ipsi 
structurae inserat. Sex coUegi exempla: nominativus est in his: h IH, 
56 IV, 39 accusativus in hoc a IIJ, 66 ablativus in duobus h III, 
56 IV, 39, quibus duo addere Hcet ex praesenti historico suspensa et 
ob eam causam ad praesens tempus translata: h III, 19 a I, 45; usi- 
tatae constructionis ne unum quidem inveni exemplum. 



Digitized by 



Google 



10 

Uno in loco h II, 77 conjunctivus esset cum participio futuri est 
conjunctus. Jure; nam si scripfum esset ,erat', id significaret: cujus 
filium adoptassem, si ipse imperarem; vult autem haec exprimere 
Tacitus: cujus fihttm adoptarem, si ipse imperarem. Quorum inlocum 
quae substituit, et melius cadunt et tantummodo fictam esse condi- 
cionem magis declarant. 

Porro nonnunquam per oratoriam quandam figuram id, quod si 
evenisset condicio necessario esset factum, phisquami^erfecti indicativo 
significatur: Apud Ciceronem non frequens est haec figura, crebrior 
apud inferioris aetatis scriptores, creberrima apud Senecam. 

In Taciti non modo minoribus scriptis sed etiam historiis nullum 
ejus exstat testimonium, ut opinor, quod a Seneca ejusque sectatoribus 
ita erat trita, ut ejus temporis auribus non jam esset accommodata. 
In sohs annahbus ahquot reperiuntur tales loci: XI, 37 IV, 9, VI, 49 
(43), quanquam ne id quidem ab omnibus conceditur. Juugclausenius 
quidem priores duos locos ita accipit, ut quod apodosi pronuntiatur, 
revera factum et tantummodo abruptxmi dicat. Videtur in primo loco: 
ac ni caedem ejus Narcissus properavisset, verterat pernicies in accu- 
satorem — verterat interpretari: es hatte bereits eine Wendung gegen 
den Anklager genommen; quod falsum esse docent haec: a XIII, 37: 
ita consiha Tu-idati in contrarium vertebant XIV, 31 quod contra 
vertit i. e. evenit. 

Pariter in secundo loco: ac si modum orationi posuisset, miseri- 
cordia sui gloriaque animos audientium impleverat, — revera a Tacito 
dici Tiberium misericordia sui gloriaque implevisse seuatorum ammos 
mihi persuadere non j)ossum. De tertio loco: Ac si statim, interiora 
ceterasque nationes i^etivisset, oppressa cunctantium dubitatio et omnes 
in unum cedebant, — omnino non potest esse dubitatio; nec de scrip- 
turae integritate cur dubitemus est causa, quoniam quominus simul 
audiatur ,erat* secundum legem a NipjDerdeio ad I, 7 observatam nuUum 
est impedhnentum. 

Imperfecti indicativi in ejusdem sententiae extrema parte usm-pati 
nuUum ahud est certum exemplum; nam in hoc: h IV, 18 Sic in 
Galhasque Germaniasque intentus, si destinata provenissent, vahchssi- 
marum ditissimarumque nationum «regno imminebat, — jx^tius e Civilis 
sententia dictus videtur conjunctivus: provenissent. — Docet Madvigius 
solum copulae imperfectum hoc modo usurpari. Quo ex usu fortasse 
eae sententiae sunt exphcandae, in quibus apodoseos vice fungitur ad- 

jectivum ex primariae sententiae subjecto aptum: h 11, 5 bis 91 ni> 
•il cf. li 11, 28 et in oratione obliquat li I, 52. 

Venio nunc ad id genus condicionalium enunciatorum in protasi 
conjunctivum, in apodosi indicativum praebentium, in quibus propriam 
suam vini obtinens indicativus aliquid quod non in sola cogitatione sed 
in ipsa re versatur signilicat. Videntui* ea, quae modo dixi inter se 
repugnare, quoniam si protasi aliquid continetur tantummodo cogitati 
etiam apodosi aliquid quod non revera est exprimi oportet. 

Et sane hoc genus p?rfectis et absolutis sententiis condicionalibus 
annumerari non potest: est in eo anomalia quaedam oratoria. Ceterum 
non est ab ipso Tacito inventum, sed etiam apud priores et apud 
ipsum Ciceronem quaedam quanquam pauca ejus memorantur a gramma- 
ticis exempla. Sed horum comparatione non opus est: satis omnium 
quae ille ejusmodi formavit exemplorum, pertractatio a quibus initiis 
quomodo sit profecta ea figura, docel)it. Nam ut in linguam latinam 
non subito, sed sensim irrepsit, ita eam apud Tacitum ab incunabulis 
usque ad perfectionem per singula scripta licet persequi. Toti generi 
id est commune, ut jjer nisi vel ni particulam in initio protaseos po- 
sitam atque per plusquamperfecti conjunctivum id, quod continetur 
apodosi plerumque praecedente, vel irritum factum vel sublatum vel 
abruptum declaretur. Contra apodoseos varia est forma et vis, quippe 
qua status vel actio aut perfecta aut inchoata indicetm*. Nos de illa 
specie, quae est simplicior, primum dicemus. 

Antiquissimum ejus apud Tacitiun exemplum est in dialogi de 
oratoribus extremo capite, ubi postquam peroravit Maternus, Messalla: 
erant; inquit, quibus contradicerem, erant de quibus plura dici vellem, 
nisi jam dies esset exactus. Existimet aliquis relativis sententiis: 
„quibus contradicerem" et „de quibus plura dici vellem" contineri 
apodosin. Mihi multo fortior esse videtur sententia, quae efficitur, 
si omnia ab erant usque ad vellem pro apodosi, contradicerem et vellem 
pro qualitatis coujunctivis accipiuutur: Quaedam rectius, quaedam 
copiosius dici vellem; sed quoniam jam exactus est dies nec contra- 
dicani, nec ut plura dicantur postulabo. Neque tamen id nego, in 
ipsis relativis sententiis esse hypotheticam cpiandam vim, qua ita 
mollitur indicativi duritieS; ut omnium simplicissimam esse hanc formam 
concedendum sit. — Pariter historiarum locum. III, 81: nec deerant 
(pii propcllerent proculcarcutque, ni admonitu modestissimi cujusque 
et aliis miuitantibus omisisset intempestivam sapientiam, — esse 
accipiendum ex temjjorum in protasi et apodosi adliibitorum discri- 

tnine concludo. Et confirniatur haec sententia coUato annalium 
exemplo, ubl pjstp^siti ai^.^dosls docet, nnt osse conjunctivi in 
relativo enunciato adhibiti causani iii condicione sitam: I, 69 ac ni 
Agrippina impjsitum Rhenj pjntem sjlvi prohibuisset , erant, qui 
id flagitinm formidhie audereut. Ccterum non est casu factum, ut in 
ipsis annalibus inversus sit enuiitiatornm ordo: est hic niulto diirior et 
insoientior, ille simphcior et fre(j[uentior. 

A prima specie ea,* de qua deinceps est dicendum, eo diflert, quod 
deest rehitiva sententia et per solum i)his(iuamperfectum aut imperfectum 
id exprimitur, cujus sublati indicium est protasis, causa id (luod hac 
continetur. Crebrius est phisquaraperfectum, cujus in historiis et anna- 
libus bina reperiuntur exenipla: h III, 15 et Britamiia GaUiacpie et 
Hispania auxiha ViteUius acciverat, inmensam belh niolem, ni Antonius 
id ipsum metuens festinato proeho victoriam praecejnsset. h III, 27 in 
cesserat cunctatio, ni ducL*s fesso mihti et vehit inritas exhortationes 
abnuenti Cremonam monstrassent , a VI, 15 (9) contremuerantque 
patx*es . . ., ni Celsus urbanae cohortis tribunus, tum int^r judices, 
Appium et Calvisium discrimini exemissct. XV, 50 hic occasio sohtu- 
dinis, ibi ipsa frequentia tanti docoris testis pulcherrima (pulcherrimum 
ad facinus, Orelhus) animum exstimuhiverant, nisi impunitatis cupido 
retinuisset. Nenio, ut opinor dubitabit, quin in his omnibus propriam 
vim obtineat plusquamperiecti indicativus; nisi forte quis in tertio 
contremuerant pro contremuissent esse positum putet; sed hujus notionis 
nequaquam ea est gravitas, ut possit excusari indicativus; accedit quo:l 
ipsa phis(]uamperfecti vera vis bene convenit sententiae. — Minus in- 
solens foret ea structura, si phisquamperfecto adjecta esset particuhi 
jam. Ceterum simiilimam structuram duo exhibent annahum loci, ubi in 
confhcionahs particulae locum substitutum est donec: XIII, 44 commo- 
veratque (piosdam magnitudine exemph, donec anciha ex vulnere rcfecta 
verum apuerit. cf XV, 9 reh(|uas (legiones) promiscismihtumconnneatibus 
intirmaverat, donec adventare Vologesen magno et infenso agmine auditum. 

In his omnibus exemphs actio aut certe motus significatur apo- 
doseos praedicato. Liquet, ubi status, non motus erat exprimendus, 
plusquamperfecti loco usuq^ari potuisse imperfectum. Quare nulhus 
momenti esse puto, (juod in solis annahbus hoc hivenitur, (hiobus in 
locis: I, 23: ac ni propere neque corpus uUum reperiri et servos adhi- 
bitis cruciatibus abnuere caedem ne^iue illi fuisse unquam fratrem per- 
notuisset, haud multum ab exitio legati aberant. II, 45 (iuibus (Sem- 
nonibus ac Langobardis) additis praepoUebat, ni Inguiomerus cum manu 

clientium ad Marobbduum perfugisset. — Id tantum monendum est 
hujus quoque speciei coUocationem semel esse inversani. 

Porro Imc pertinent obliquae orationis aliquot exempla, e quibus 
duo: A 13. Agitasse Gaium Caesarem de intranda Britannia satis 
constat, ni velox ingenio mobili paenitentiae, et ingentes adversus Gei- 
maniam conatus frustra fuissent et a. 111,^16 amicos ejus dictitavisse .... 
destinatum promere apud patres principemque arguere, ni elusus a 
Sejano per vana promissa foret, — talia sunt, ut si huc revocavero, 
vix quisquam contradicturus sit; contra in Agricolae alio loco: c 4: 
^memoria teneo, solitum ipsum narrare se prima in juventa studium 
philosophiae acrius ultra quam concessum Romano ac senatori hausisse, 
iii prudentia matris incensum ac flagrantem, animum coercuisset — 
plerique ex imperfecto hauriebat i. e. haurire coeperat explicant per- 
fecti infinitivum. Non recte: vix enim quisquam atferat locum, in quo 
infinitivus perfecti nude positus indicet inchoatam actionem. Sine dubio 
id cOnfessus dicitur Taciti socer, se ahquantisper nimis acriter philo- 
sophiae studio se impHcuisse, deinde autem a matre ut coerceret flagran- 
tem animum esse admonitum. Est igitur praeferenda Jungclauseni 
sententia qui phisquamperfecto hauserat respondere infinitivum judicat. 

Inchoata actio aut verbis coepisse, parare, ahis aut solo imperfecti 
indicativo exprimitur. — lUius speciei primum exemphim est in Agri- 
cola, ubi in c. 37. scriptum est: Et Britanni .... degredi paulatim 
et circumire terga vincentium coeperant, ni id ipsiim veritus Agricola 
quattuor equitum alas ad subita belli retentas, venientibus opposuisset. 
Cum hoc plane conveniunt duo historiarum: III, 46 jainque castra 
legionum exscindere parabant, ni Miicianus sextam legionem opposuisset. 
IV, 36 eadem in Voculam parabantur, nisi servih habitu per tenebras 
ignoratus evasisset, — atque tria annaHum: I, 23 (luin ipsae inter se 
legiones octava et quinta decuma ferrum parabant, . . . . ni miles nona- 
nus preces et adversum aspernantis minas interjecisset. XI, 10 et reciperare 
Armeniam avebat, ni a Vibio Marso, Suriae legato, bellum minitante, 
cohibitus foret. 'XIII, 5 quin et legatis Armeniorum causam gentis apud 
Neronem orantibus escendere suggestum imperatoris et praesidere simul 
parabat, ni ceteris pavore defixis Seneca admonuisset, venienti matri 
occurreret. Audacior est haec structura : II, 46 sperabaturque rursum 
pugna, ni Maroboduus castra in coUes subduxisset. Inversus est sen- 
tentiarum ordo in hoc exemplo: IV, 71. Nimihi destinatum foret suum 
quaeque in annum referre, avebat aninms antire; de quo idem valet, 
quod de primae speciei locis supra diximus. — Ea, quae restat figura, 

a ceteris omnibus eo diflfert, quod in solis reperitur annalibus et quod 
in omnibus ejus exemplis priorem locum obtinet apodosis. Undecim 
sunt loci: I, 35 ferrum a latere deripuit elatumque deferebat in pectus, 
ni proximi prensam dexteram vi attinuissent. I, 63 trudebanturque in 
paludem gnaram vincentibus iniquam nesciis, ni Caesar productas 
legiones instruxisset I, 65 Caecina . . . sufFosso equo delapsus circum- 
veniebatur, ni prima legio sese opposuisset III, 14 effigiesque Pisonis 
traxerant in Gemonias ac divellebant, ni jussu principis protectae repo- 
sitaeque forent. III, 28 et terror omnibus intentabatur, ni Tiberius 
statuendo remedio .... sorte duxisset cet. IV, 30 ibaturque in eam 
sententiam, ni . . . . palam pro accusatoribus Caesar inritas leges, 
rem publicam in praecipiti conquestus esset. XI, 34 nec multo post 
urbem ingredienti offerebantur communes liberi, nisi Narcissus amoveri 
eos jussisset. XII J, 2 ibaturque in caedes, nisi Afranius Burrus et 
Annaeus Seneca obviam issent. XVI, 32 simul in amplexus occurrentis 
filiae ruebat, nisi interjecti lictores utrisque obstitissent, — denique 
duo, in quibus nec, ne — quidem particulae cum verbo unam efficiunt 
notionem : II, 10 quominus pugnam consererent ne flumine quidem inter- 
jecto cohibebantur, ni Stertinius accurrens plenum irae . . . Flavum 
attinuisset. Xll, 39 nec ideo fugam sistebat, ni legiones proelium' 
excepissent. Sine dubio addendae sunt duae tales sententiae ex parti- 
cula consecutiva suspensae: XV, 55. Incusat ultro intestalrilem et consce- 
leratum, tanta vocis ac vultus securitate, ut labaret indicium, nisi 
Milichum uxor admonuisset cet. XVI, 14. Inter damnatos quam inter 
reos Antejus Ostoriusque habebantur, adeo ut testamentum Antei nemo 
obsignaret, ni TigelUnus auctor exstitisset. — In his omnibus locis 
movendi verba sunt praedicata ut quae, cum plura contineant momenta, 
ad exprimendum factum initium maxime sint idonea. Ceterum si ad 
hunc exemplorum numerum respicimus, fit manifestum, cur condiciona- 
lium enuntiatorum usitatissima forma rarior sit in annaUbus. 

Sed pergamus ad ejus figurae significationem. Zumptius contendit, 
in plerisque locis in conjunctivi plusquamperfecti locum substitutum 
esse imperfecti indicativum, nisi quod per mobiUtatem quandam ingenii 
pro veris ponantur, quae tantiim sint cogitata, idque uno exemplo 
(III, 14) demonstrare studet. Et sanc id nemo negat, impUcite etiam 
hanc vim omnibus inesse exempUs, at concedendum erat Zumptio, plus 
inesse, quod in unoquoque exemplo adeo est perspicuum, ut singiUatim 
demonstrare non opus sit. — Si denique est hoc genus ab eo, quod 
in apodosi habet conjunctivum, breviter distinguendum, ita dicam: 

indicativus est in narrando describentis et depingentis, conjunctivus 
referentis et judicantis. 

Omnibus autem, quae disseruimus, adeo id confirmatur, quod supra 
contendi, ab usitatioribus formis ad minus usitatas per singula scripta 
progressum esse Tacitum, ut rursus invenisse videatur, quod saeculo 
ante jam formaverat lingua latina. 

Sed bis expositis de rectae orationis condicionalibus enuntiatis 
finita est disputatio; quodsi, quid in lioiiim formatione proprium sit 
Taciti quaeritur, id primum patet, quam plurimorum generum usu eum 
variare orationem studuisse, neque tamen promiscue singula usurpasse, 
immo variis formis varias res rationesque non sine constantia quadam 
exprimere esse solitum. Deinde apparet, pertinere haec quidem ad 
omnia ejus scripta, sed magis elucere ex majoribus, maxime ex annalibus. 

Pergamus nunc ad condicionalia enuntiata obliquae orationi inserta, 
de quibus non sine fructu erit disputatio. Sed cum in minoribus 
opusculis tam exiguus sit exemplorum liumerus, ut vix possit de his 
aliquid certi statui, de solis historiis et annalibus dicemus. 

Satis constat, concessum esse historicis in obhquae orationis secun- 
dariis sententiis, praesentis vel perfecti conjunctivum adhibere, etiamsi 
illa ex historicis temporibus pendeat. Quod usitktissimum est in lon- 
gioribus orationibus neque tamen a brevioribus abhorret, dummodo cum 
alacritate quadam eas referat scriptor. — Quam diligentissime potui, 
Taciti hac in re usuni perscrutatus sum et quae observavi nunc 
proferam. 

Non supervacaneum erit, eas primo segregare sententias, in quibus 
nunquam usurpatur primariorum temporum conjunctivus. Nam in con- 
secutione temporum summam ftiisse Taciti licentiam non pauci putant; 
Jungclausenius quidem vel taUbus in locis: a III, 67 Servos quoque 
Silani ut tormentis interrogentur actor pubKcus mancipio acceperat, 
Xin, 27 scripsitque Caesar, privatim expenderent causam Ubertorum, 
quotiens a patronis arguerentur; in commune nihil derogent, — defendi 
posse librorum scripturam existimat. Ego certe in condicionahbus 
enunciatis nequaquam tantam esse scriptoris Ubertatem demonstrare 
studebo. 

Primum igitur semper liistoricorum temporum conjunctivus adhibe- 
tur in iis enuntiatis quibus deest propria apodosis, notio autem ejus 
vice fungens continetur verbo ex quo pendet condicionaUs sententia, 
ejusque objecto, ut: h IV, 59 veniam ostentantes, si praesentia seque- 

rentur a. I, 35 si vellet imperium promptas (res) ostentavere. Eodem 
pertinent: h I, 22, 28, 7-5, U, 19 III, 26, 63 V, 11, 18 a. II, 64, 88 

III, 15 XI, 37 XII, 12, 29 XIII, 20, 54, 56 XV, 51. 

Plane eadem ratio est condicionalium enuntiatorum, quorum apo- 
dosis per accusativi cum infinitivo structuram artissime est cum pri- 
mariae sententiae verbo conjuncta ut li. III, 52 ni praesens urbe 
poteretur, expertem se belli gloriaeque ratus, — et quae huic sunt 
simiha: h II, 95 III, 3, 7 IV, 80 a II, 80 IV, 54, XII, 2 XIV, 14,57. 

Id quoque memoro, quod quidem huc non pertinet, etiam in con- 
secutivis et finaUbus sententiis non usurpari nisi historicorum temporum 
conjunctivum, quod haec demonstrant exempla: h II, 18, III, 46, 84 

IV, 13, 18, 5^, 68 a III, 28, 69 XII, 40, 53 XIII, 8, 12, 40 bis 46 
XIV, 7 et unum quod relativae sententiae induit formam : a III, 49. 

Denique id praemittam, perfecti conjunctivum plusquamperfecti 
loco rarissime et praeter eas sententias, in quibus crebrioi*em esse pri- 
mariorum quam secundariorum temporum conjunctivum videbimus, post 
solam, „si quisf^ particulam usurpari: h IV, 17 a I, 17. 

Quodsi quas leges de usurpandis conjunctivi temporibus secutus sit 
Tacitus quaeritur, seorsiun sunt tractandae interrogativae, adhortativae, 
praedicativae sententiae. 

In interrogationibus ubique frequentius est praesens. Sed est haec 
forma in historiis rara, quippe cujus non amplius sint quam quattuor 
exempla, quorum in tribus II, 75 IV, 17 V, 25 est praesentis, in uno 
IV, 4 imperfecti conjunctivus. Multo major — id quodad alacritatem 
orationem aUquanti momenti est — in annalibus est interrogationum 
numerus: Octo sunt, in quibus praesentis (II, 2, 36, 77 111,34, 58 IV, 
40 XI, 16, 23) unus, XIV, 3, iu quo perfecti, octo, in quibus liistQri- 
corum temporum conjunctivus est adhibitus: I, 17, 19 II, 70 III, 58 
XI, 23 XIU, 49 XIV, 1, XV, 12. 

In adhortativis sententiis usurpatus est: praesentis conjunctivus in 
historiis bis II, 28 III, 70, in annaUbus semel XIV, 61, imperfecti aut 
plusquamperfecti in ilhs bis I, 41, 65, in his quater: IF, 85 IV, 39, 
XIV, 8, 38. 

De praedicativis enuntiatis paene diversas Tacitus in historiis et 
in annahbus secutus est rationes. 

In liistoriis haec animadverti: Primum praesentis vel perfecti con- 
jmictivum ad unum omnes ii exhibent loci, quorum in apodosi est 

praesenfes infinitivus, ut h. I, 21: ac si nocentem innocentemque idem 
exitus maneat, acrioris viri esse merito perire; ceteri loci sunt: I, 32 
bis, ,33 III, 2 bis, 38 IV, 7 (etiamsi) 75 bis, 76, 81 V 25. Perfecti 
exemplum est: V, 25 si Vespasiano bellum navaverint, Vespasianum 
rerum potiri. 

Non pariter sibi constat Tacitus iis in locis, ubi infinitivum esse 
cum gerundio conjunctum praebet apodosis: quattuor inveni testimonia 
adhibiti conjunctivi praesentis (I, 33, 56, III, 20, 84) duo imperfecti: 
III, 1, 28. ^ 

Perfecti infinitivus in non amplius quam tribus locis in apodosj 
est positus, quorum in duobus protasis exhibet praesentis conjunctivum: 
III, 24 V, 25, in uno plusquamperfecti: IV, 32. 

Denique in enuntiatis ad futurum tempus pertinentibus crebenimum 
est imperfectum et plusquamperfectum. Undecim sunt loci, in quibus 
haec inveniantur (I, 54 II, 1 bis 83 III, 64, 77 IV, 20, 52, 56, 80, 
81), tres, in quibus praesens: III, 19 IV, 55 V, 24. 

Vidimus jam supx*a, in adhortativis et interrogativis sententiis certe 
prae exemplorum numero frequentiorem esse in historiis quam in an- 
nalibus primariorum temporum usum. Id ad tertium quoque senten- 
tiarum genus pertinet. — Primum enim in annalibus ea enuntiata 
omnino non exhibent in protasi praesentis conjunctivum, quae in apo- 
dosi esse cum gerundio ant perfecti infinitivum. (Historicorum tempo- 
rum conjunctivi exempla sunt: IV, 15 VI, 29 (23) XI, 16; XIV, 35.) 

Deinde eorum, quorum apodosis ad praesens tempus pertinet, octo 
tantum reperi in quibuS praesentis conjunctivus sit usurpatus: II, 14 
bis III, 33, 34, 47 VI, 28 (22) XVI, 1, 22, plus quam viginti, inquibus 
imperfecti aut plusquamperfecti. Memoro, in historiis tantum esse tres, 
in annaUbus quinque locos, (h III, 38, IV, 75 V, 25 a. I, 36 II, 14, 
76, XI, 28 XVI, 25) ubi ahus sit infinitivus praesentis atque esse (h I, 
21 IV, 76 a XV, 1 XVI, 22) et posse (h IV, 81, a I, 81 II, 26 IV, 
24, XI, 16, 28 XIII, 37), in plerisque autem omissum esse verbi sub- 
stantiaHs infinitivum, — quae tamen omnia e talium sententiarum 
natura facile possunt expHcari. 

Animadvertimus supra, in historiis minime fi:equentem esse con- 
junctivi praesentis de rebus futuris usum; in annalibus haec ipsa species 
crebrior est quam ea de qua modo diximus: sexsunt tales loci: I, 29, 
48 II, 77 IV, 17 XII, 41 XIV, 61, contra in quindecim historicis tem- 
poribus usus est Tacitus. 

Nihilominus, si omnia comprehendimus, manifestum est, multo 
rarius in annalibus quam in historiis primariorum temporum conjunc- 
tivum adhiberi in obliquae orationis condicionibus. De causa difficile 
est judicium. Fortasse Taciti nove et insoUte dicendi studio, quod, ut 
omnia quae Taciti sunt propria, maxiihe est in annalibus expressum, 
factum est, ut primariorum temporum conjunctivum crebro ab historicis 
in obhqua oratione usurpatum vitaret neque tamen, ne nimis varietate 
careret oratio, plane sperneret. 

Nolo in fine disputationis meae singiUatim repetere, quae supra 
animadversa sunt: satis demonstrasse mihi videor, etiam in condiciona- 
lium enuntiatorum formatione inter singula Taciti scripta non modo 
intercedere discrimen, sed etiam progressum. 

Haec habui, quae dicerem de Taciti in formandis condicionaUbus sen- 
tentiis ratione. 



Digitized by 



Google 



Digitized by 



Google 



Digitized by 



Google 



•?~ "99 



Digitized by 



Google 






s«i^*e^*^"'"%iS?*^5,^, 



i^ 



•>^ 



